Mustapha
"Mustapha" je pjesma britanske rock grupe Queen. Tekst je napisao Freddie Mercury. Prva je pjesma sa njihovog albuma Jazz iz 1978. godine. Objavljena je kao singl aprila 1979. godine za tržišta Njemačke, Španije, Bolivije i bivše Jugoslavije. Na B strani se našla pjesma "Dead On Time" za njemačko i špansko, a pjesma "In Only Seven Days" za jugoslavensko i bolivijsko izdanje. Tekst pjesme se sastoji od riječi na engleskom, arapskom i perzijskom jeziku. Kod nastupa uživo, Mercury je često započinjao ovu pjesmu s riječima iz pjesme Bohemian Rhapsody kao što su: Allah we'll pray for you i nastavljao sa Mama, just killed a man.... Ponekad je grupa pjesmu izvodila u cjelosti, od turneje Crazy Tour iz 1979. do turneje The Game Tour iz 1980. godine, kada bi Freddie svirao klavir.